b'\n_START_ARTICLE_\nRitoznoj\xc4\x8dan\n_START_PARAGRAPH_\nRitoznoj\xc4\x8dan je zvrst belega vina, ki izvira iz kraja Ritoznoj na \xc5\xa0tajerskem. Vino je sestavljeno iz razli\xc4\x8dnih sort grozdja, med katerimi prevladuje la\xc5\xa1ki rizling, poleg njega pa so v ritoznoj\xc4\x8danu \xc5\xa1e chardonnay, renski rizling in sauvignon. Obi\xc4\x8dajno je vino polsuho, ima pa cvetli\xc4\x8dno-sadni vonj._NEWLINE_Blagovna znamka Ritoznoj\xc4\x8dan je na slovenskem trgu prisotna \xc5\xbee od konca druge svetovne vojne, ve\xc4\x8dkrat pa je vino prejelo tudi pomembne slovenske nagrade za kakovost.'